section_heading: Vojna karijera
paragraph_text: Ioan Culcer rođen je 29. srpnja 1854. u Targu Jiu. Sin je dr. Dimitriea Culcera, inače osnivača prve bolnice u Targu Jiuu, i Anice Otetelisanu. S 13 godine preminuo mu je otac, ali je nastavio školovanje uz pomoć majke. Završio je vojnu školu za inženjeriju, te je s činom poručnika sudjelovao u rumunjskom ratu za nezavisnost u kojem je i ranjen. Nakon rata školuje se u uglednim školama u Francuskoj. Specijalizira se na inženjeriji, te kao profesor predaje u vojnim školama u Rumunjskoj. Godine 1882. s belgijskim generalom Henrijem Brialmontom surađuje u konstrukciji i izgradnji fortifikacija oko Bukurešta. Od 1904. služi u ministarstvu obrane, nakon čega postaje glavnim inspektorom rumunjske vojske. Nakon poraza Bugarske u Drugom balkanskom ratu imenovan je guvernerom Južne Dobrudže koja je nakon rata pripala Rumunjskoj. U proljeće 1916. odlazi u mirovinu.